**NAVODILA ZA DELO PRI POUKU ANGLEŠČINE V 2. RAZREDU (6. 4. 2020)**

Dragi drugošolec,

mavrice so že objavljene na šolski spletni stran. Poglej si. 😊

Vedno se najprej pozdravimo, dajva tudi tokrat [Hello nice to see you](https://www.youtube.com/watch?v=dy_BWXT6Fjc) ... Pogrešaš opico in banane? Tukaj so: [Counting bananas](https://www.youtube.com/watch?v=Vr-L6q4vbWU)

Bi še enkrat zapel pesem o mavrici? Poglej si [posnetek](https://www.youtube.com/watch?v=tRNy2i75tCc) in veselo zapoj, saj ga že poznaš.

Veš kaj se bliža? Naj ti namignem ... barvanje jajc, šunka, košara, zajček ... Že veš? Ja, seveda veš! Velika noč se bliža. Se kaj veseliš?

Tudi tisti, ki govorijo angleško, praznujejo veliko noč. Rečejo ji **Easter**. Tudi oni barvajo jajca/**They colour eggs**. Jedo šunko/**They eat ham**. Naložijo košarico polno velikonočnih dobrot/**They fill the basket with Easter treats**. Odpravijo pa se tudi na lov za velikonočnimi jajci/**They hunt for Easter eggs**.

Danes boš najprej pomigal z velikonočnim zajčkom. [Prisluhni](https://www.youtube.com/watch?v=Tyyh8rhwKQ8) in zapoj. Nato zaigraj [igro](https://www.youtube.com/watch?v=YOSCE0XTwEI), v kateri moraš poiskati zajčke, jajca in piščančke. Nekaj podobnega smo se igrali v času božiča, se spomniš? Jih lahko vse prešteješ dovolj hitro? 😊

Zdaj pa še odpri zvezek, napiši naslov EASTER in nariši:

an Easter bunny – velikonočni zajček

an Easter egg – velikonočno jajce

a basket – košara

a chick – piščanec

a ham – šunka

a chocolate egg – čokoladno jajce

Dodaj še kaj velikonočnega po svoji želji.

Lep pozdrav

učiteljica Vesna

P. S. Če boš imel težave, mi piši na [vesna.njenjic@os-velikapolana.si](mailto:vesna.njenjic@os-velikapolana.si)